CELEX: 22007D0033
Language: hu
Date: 2007-04-27 00:00:00
Title: Az EGT-Vegyesbizottság 33/2007 határozata ( 2007. április 27. ) az EGT-megállapodás XX. mellékletének (Környezet) módosításáról

9.8.2007   
            
            
               HU
            
            
               Az Európai Unió Hivatalos Lapja
            
            
               L 209/60
            
         AZ EGT-VEGYESBIZOTTSÁG
   33/2007 határozata
   (2007. április 27.)
   az EGT-megállapodás XX. mellékletének (Környezet) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XX. mellékletét a 2006. szeptember 22-i 125/2006 EGT-vegyesbizottsági határozat (1) módosította.
            
         
               (2)
            
            
               A Közösség vízi környezetébe bocsátott egyes veszélyes anyagok által okozott szennyezésről szóló, 2006. február 15-i 2006/11/EK európai parlamenti és tanácsi irányelvet (kodifikált változat) (2) a megállapodásba kell foglalni.
            
         
               (3)
            
            
               A 2006/11/EK irányelv hatályon kívül helyezi a megállapodásba foglalt 76/464/EGK irányelvet (3), amelyet következésképpen a megállapodásból el kell hagyni,
            
         A KÖVETKEZŐKÉPPEN HATÁROZOTT:
   1. cikk
   A megállapodás XX. mellékletének 4. pontja (76/464/EGK tanácsi irányelv) helyébe a következő szöveg lép:
   
      „32006 L 0011: az Európai Parlament és a Tanács 2006. február 15-i 2006/11/EK irányelve a Közösség vízi környezetébe bocsátott egyes veszélyes anyagok által okozott szennyezésről (kodifikált változat) (HL L 64., 2006.3.4., 52. o.).
      E megállapodás alkalmazásában az irányelv rendelkezéseit a következő kiigazítással kell értelmezni:
      A 13. cikk az első bekezdés után a következő szöveggel egészül ki:
      »A II. melléklet B. részében meghatározott, a 2000/60/EK irányelv nemzeti jogba történő átültetésére vonatkozó határidőt nem kell alkalmazni, helyébe a 2000/60/EK irányelv e megállapodásba foglalásáról szóló EGT-vegyesbizottsági határozat hatálybalépésének napja lép.«”
   
   2. cikk
   A 2006/11/EK irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2007. április 28-án lép hatályba, amennyiben a megállapodás 103. cikkének (1) bekezdésében előírt összes értesítést eljuttatták az EGT-Vegyesbizottsághoz (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2007. április 27-én.
      
         
            az EGT-Vegyesbizottság részéről
         
         
            az elnök
         
         Alan SEATTER
      
   
   
      (1)  HL L 333., 2006.11.30., 55. o.
   
   
      (2)  HL L 64., 2006.3.4., 52. o.
   
   
      (3)  HL L 129., 1976.5.18., 23. o.
   
   
      (4)  Alkotmányos követelmények fennállását nem jelezték.